open-index/open-wikipedia-markdown huggingface dataset:
התשיעית (סרט)

**התשיעית** (ברוסית: **Девятая**) הוא שמו של סרט מותחן, הרפתקאות ופעולה רוסי בבימויו של ניקולאי חומריקי. בסרט מככבים יבגני ציגאנוב, דייזי הד, מריה סקוראטובה ודמיטרי ליסנקוב.

הסרט מתרחש באמצע המאה ה-19, בבירת האימפריה הרוסית ומתמקד בקורותיו של קצין מחלקת המשטרה רוסטוב, המסתייע במדיום בריטית בחקירת הירצחן של נערות צעירות. הסרט יצא לאקרנים ב-7 בנובמבר 2019.
## תקציר עלילת הסרט
סנקט פטרבורג בסוף המאה ה-19 היא עיר עטופה בתשוקה מסיבית למדעי הנסתר. המדיום הבריטית אוליביה ריד מגיעה לבירת האימפריה הרוסית לסבב הופעות בפני קהל מעריצים נלהב. באותו זמן, סדרת רציחות מסתוריות פולחניות מתרחשות בעיר. נערות נחטפות ברחובות, גופותיהן המוטלות נמצאות בחלקים שונים של העיר. על החקירה אמונים השוטר הצעיר סרגיי רוסטוב ועוזרו גאנין. עם כל קורבן חדש, הדברים נעשים מסובכים יותר והחשד מוביל את רוסטוב לאוליביה והוא מחליט לפנות אליה בתקווה כי היכולת האמיתית או הדמיונית שלה לזמן את רוחות המתים תוכל לעזור לעלות על עקבות הרוצח.

## צוות השחקנים
* יבגני ציגאנוב - סרגיי קונסטנטינוביץ' רוסטוב
* דייזי הד - אוליביה ריד
* דמיטרי ליסנקוב - גאנין
* יורי קולוקולניקוב

## קישורים חיצוניים
* 
* "התשיעית", באתר kinopoisk.ru
## הערות שוליים

קטגוריה:האימפריה הרוסית בתרבות
קטגוריה:סנקט פטרבורג בקולנוע
קטגוריה:סרטי 2019
קטגוריה:סרטי דרמה היסטורית
קטגוריה:סרטי דרמה רוסיים
קטגוריה:סרטי הרפתקאות רוסיים
קטגוריה:סרטי מסתורין רוסיים
קטגוריה:סרטי מתח רוסיים
קטגוריה:סרטי פעולה רוסיים
קטגוריה:סרטים ברוסית
קטגוריה:סרטים רוסיים מבוססי ספרים
דלה דלה

**דלה דלה** (מעוצב: **#דלהדלה**) הוא סינגל שהוקלט על ידי הראפר הישראלי רון נשר בשיתוף הזמר עידו ונה. השיר יצא לאור ב-19 בפברואר 2017 כסינגל מתוך אלבום הבכורה של רון נשר ראש העיינשטיין / אינלונימוס, על ידי חברת התקליטים יוניסל.

## רקע וכתיבה
השיר נכתב והולחן על ידי רון נשר, ויק אוחנה ואדיר נגר והופק על ידי אוחנה ונגר. כמו כן, השיר משלב את סגנונות ההיפ-הופ והמזרחית.

בסמוך לצאתו כסינגל, עלה השיר לרשת הזרמת המדיה ספוטיפיי.

## וידאו קליפ
את הוידאו קליפ המלא של השיר, העלה רון נשר לערוץ היוטיוב שלו ב-19 בפברואר 2017. בתחילת הווידאו קליפ מוצגת הקדשה של רון נשר לאביו שנפטר ביום הצילומים לקליפ.

נכון לאוגוסט 2023, מונה הצפיות של הקליפ עומד על כ-13.1 מיליון צפיות.

## מיקומי שיא

## קישורים חיצוניים
* 
* 

## הערות שוליים

קטגוריה:שירי היפ הופ בעברית
קטגוריה:שירי רון נשר
קטגוריה:שירים שנכתבו על ידי רון נשר
העגורים עפים

**העגורים עפים** (ברוסית: **Летят журавли**) הוא סרט סובייטי משנת 1957 על מלחמת העולם השנייה. הסרט מתאר את אכזריות המלחמה - בעורף ובחזית - ואת הנזק שנגרם לנפש הסובייטית כתוצאה ממלחמת העולם השנייה (הידועה בברית המועצות כמלחמה הפטריוטית הגדולה). הסרט הופק במוספילם על ידי הבמאי הסובייטי יליד-גאורגיה מיכאל קאלאטוזוב בכיכובם של אלכסיי בטלוב וטטיאנה סמוילובה. התסריט עובד על ידי ויקטור רוזוב על-פי המחזה שלו בעל אותו השם. הסרט זכה בפרס דקל הזהב פסטיבל הקולנוע בקאן ב-1958, הסרט הסובייטי היחיד שזכה בפרס.

## קישורים חיצוניים

## הערות שוליים

קטגוריה:זוכי פרס דקל הזהב
קטגוריה:סרטים שעלילתם מתרחשת ברוסיה
קטגוריה:סרטים ברוסית
קטגוריה:סרטים סובייטיים
קטגוריה:סרטי 1957
קטגוריה:מוספילם
קטגוריה:סרטי מלחמת העולם השנייה
וואן טכנולוגיות

**וואן טכנולוגיות תוכנה בע"מ** (ONE) היא חברה ציבורית ישראלית שהוקמה ב-1992 העוסקת במתן שירותי טכנולוגיית מידע ומיקור חוץ לרבות פיתוח ויישום פתרונות טכנולוגיים, שירותי תוכנה ואינטגרציה, תשתיות מחשוב, תמיכה, אחזקה ופעילות מומחים לשוק הארגוני והגלובאלי. לחברה מעל 7,000 עובדים וכאלפי לקוחות פעילים מהמגזר הציבורי והעסקי, ביניהם חברות מתחומי התעשייה והייצור, ההיי-טק, בנקאות, פיננסים, ביטוח, קמעונאות ומסחר ותקשורת.

החברה נסחרת בבורסת ת"א ונכללת במדד ת"א 125.

## היסטוריה

בשנת 1992 הקים עדי אייל, יוצא חברת "דיגיטל מחשבים", את חברת RDC, שהתמקדה בראשית דרכה בהשכרת מערכות מחשוב תוצרת "דיגיטל" ללקוחות ארגוניים בשוק הישראלי. בשנת 1993, הונפקו מניות החברה לציבור ופעילות החברה התרחבה, כשלצד מערכות המחשוב של "דיגיטל" היא החלה לשווק ולמכור מערכות של חברת IBM. בשנת 1996 שינתה החברה את שמה ל"מחשוב ישיר מערכות בע"מ". בשנת 1997, רכשה החברה 50% ממניותיה של חברת TPM, ובעקבות זאת נכנסה לשוק המחשבים האישיים, שהיה בצמיחה משמעותית באותה תקופה. בסוף 1998 מיזגה את פעילות החברות RDC ו-TPM, והקימה את "מחשוב ישיר מערכות", שהתמקדה באספקת מערכות מחשוב ארגוניות מתוצרת חברת קומפאק, המכסה את כל התחומים מרמת המחשבים האישיים תחום הפעילות של TPM) ועד לרמת המחשוב לארגונים הגדולים (תחום הפעילות של RDC).

בשנת 1998, עשתה "מחשוב ישיר מערכות" את צעדיה הראשונים גם בתחום התוכנה, עם רכישת בית התוכנה הקיבוצי "עמיגר" ובית התוכנה "דע-רום". באותה השנה רכשה גם את חברת "קדם" וביולי 1999 רכשה "מחשוב ישיר" את השליטה בחברה הציבורית "יעול ועיבוד נתונים אוטומטיים בע"מ (הוכרה בהמשך בשם "יענא מערכות בע"מ") שהוקמה בשנת 1973 בשותפות עם קונצרן כור תעשיות לאחר המיזוג, חברת וואן טכנולוגיות תוכנה בע"מ ירשה את הח.פ. של חברת יענא מערכות בע"מ, דבר המתבטא עד היום בדו"חות החברה.

בפברואר 2000, שינתה את שמה ל"מחשוב ישיר תוכנה בע"מ" וריכזה בה את כלל הפעילויות העסקיות בתחום התוכנה. בהמשך, מוזגה לתוכה גם פעילות התשתיות שרוכזה עד אז ב"מחשוב ישיר מערכות".

בנובמבר 2002, שינתה החברה את שמה לוואן טכנולוגיות תוכנה (או.אס.טי) בע"מ, וביולי 2014 שינתה החברה את שמה לשם הנוכחי, וואן טכנולוגיות תוכנה בע"מ.

באפריל 2025 רכשה החברה את חברת בזק און ליין תמורת 33.6 מיליון ש"ח.

## מנכ"לי החברה
* 1992–2004 – עדי אייל
* 2004–2005 – אלדד בר-אדון
* 2006–2009 – אודי ויינטרוב
* 2009–2015 – עדי אייל
* 2015–2019 – שי אוזון
* 2019 והלאה – עדי אייל

## רכישות ומיזוגים
* במרץ 2014 רכשה את השליטה ב"חברה לאוטומציה במנהל השלטון המקומי" מידי מרכז השלטון המקומי בישראל, ובאפריל 2017 רכשה את יתרת המניות.
* בנובמבר 2018 רכשה את השליטה בחברת Sense BI Solutions תמורת 23.5 מיליון שקל.
* בדצמבר 2018 רכשה את חברת אדוונטק תמורת 24 מיליון שקל.
* בנובמבר 2020 הוסכם שוואן טכנולוגיות תרכוש את מלוא הבעלות בחברת טלדור מערכות מחשבים.

## קישורים חיצוניים
* 

* 

## הערות שוליים

קטגוריה:חברות הנסחרות בבורסה לניירות ערך בתל אביב
קטגוריה:תל אביב-יפו: חברות
קטגוריה:חברות תוכנה ישראליות
קטגוריה:חברות שירותי מחשוב ישראליות
קטגוריה:ישראל: חברות שהוקמו ב-1963
משה גלסנר

**משה גלסנר** (נולד ב-22 בספטמבר 1975) הוא שדרן רדיו ואיש תקשורת חרדי ישראלי, הגיש את המהדורה המרכזית ברדיו קול ברמה, ואת התוכנית "שחור ולבן" בערוץ כנסת.

## ביוגרפיה
גלסנר למד בבחרותו בישיבת עטרת ישראל בירושלים. קצין מילואים בדרגת סרן בגדוד המאנ״ח המטכ״לי (גדוד האחראי על טיפול וזיהוי חללי צה״ל) במחנה שורה.

דרכו התקשורתית החלה כעורך ברשת קו עיתונות, עורך וחבר צוות ההקמה של אתר כיכר השבת, לאחר מכן שימש בתפקיד פרשן פוליטי ברדיו קול חי, שם הגיש את התוכנית "הקבינט", עד לפרישתו מקול חי ב-2014. מאז מגיש את המהדורה המרכזית ברדיו קול ברמה.

ביולי 2019 החל להגיש תוכנית בשם "שחור לבן" בערוץ הכנסת, המשודרת גם בכאן 11, יחד עם אבי בלום.

מדצמבר 2013 ועד לפברואר 2020 שימש תוך כדי עבודתו כעיתונאי, גם כיועץ תקשורת ודובר לעיריית ביתר עילית.

בספטמבר 2023 נחשף כי גלסנר משמש תחת השם הבדוי "עופר כהן", כיועץ עבור חברי מפלגת "עוצמה יהודית" ושל השר לביטחון לאומי איתמר בן גביר. בתחילה הכחיש את הטענות, אבל בהמשך הודיע גלסנר כי הוא משעה את עבודתו בערוץ הכנסת ובקול ברמה.

במהלך מלחמת חרבות ברזל החל להיות פרשן קבוע בפאנלים בערוץ עכשיו 14 וכן לכתוב טור פוליטי בעיתון מצב הרוח.

גלסנר מתגורר בעיר אלעד.

גלסנר נשוי ואב לשלושה

## קישורים חיצוניים

* 
* משה גלסנר  באתר אידיאליסט
* 
* 

## הערות שוליים

קטגוריה:סגל רדיו קול חי
קטגוריה:סגל רדיו קול ברמה
קטגוריה:עיתונאים חרדים ישראלים
קטגוריה:מגישים בערוץ כנסת
קטגוריה:יועצי תקשורת ישראלים
קטגוריה:בוגרי ישיבות
קטגוריה:בוגרי ישיבות בארץ ישראל
קטגוריה:בוגרי ישיבת עטרת ישראל
קטגוריה:אלעד: אישים
קטגוריה:ישראלים שנולדו ב-1975
Hymn: Sarah Brightman in Concert

**Hymn: Sarah Brightman In Concert** הוא סיבוב הופעות של הזמרת-יוצרת האנגלייה שרה ברייטמן, אשר נועד לקדם את אלבום האולפן השנים עשר, *[[Hymn]]*. סיבוב ההופעות החל ב-24 בנובמבר 2018, והיה עתיד להסתיים ב-9 ביולי 2020, בהופעה שהייתה צריכה להיות בתל אביב-יפו, ישראל. ההופעות בוטלו בעקבות מגפת הקורונה.

סיבוב הופעות זה חולק לארבעה חלקים, תוך שהתקיים באמריקה הלטינית, אמריקה הצפונית, אסיה ואירופה.

## רשימת השירים
להלן רשימת השירים אשר בוצעו במהלך סיבוב ההופעות:

**מערכה ראשונה**
# "Gothica"
# "Fleurs du Mal"
# "Stranger in Paradise"
# "Carpe diem" (בשיתוף מריו פרנגוליס בשנת 2018 \ וינסנט ניקלו בשנת 2019)
# "Sometimes I Dream" (קטע סולו בביצוע מריו פרנגוליס בשנת 2018)
# "Ameno" (קטע סולו בביצוע וינסנט ניקלו בשנת 2019)
# "Anytime, Anywhere"
# "Gia Nel Seno"
# "Hijo de la Luna"
# "Follow Me"
# "Misere Mei"
# "Figlio Perduto"
# "Who Wants to Live Forever"
# "Tu Che M'Hai Preso Il Cuor"
# "La Wally" (לא בוצע בשנת 2018)
# "Miracle"

**מערכה שנייה**
# "Hymn Overture"
# "Hymn"
# "Sogni" (בשיתוף מריו פרנגוליס בשנת 2018 \ וינסנט ניקלו בשנת 2019)
# "Better Is One Day"
# "Canto Per Noi"
# "Pie Jesu" (בשיתוף נרקיס יוסטין יאנאו)
#"Caruso" (קטע סולו בביצוע נרקיס יוסטין יאנאו)
# "Fly to Paradise"
# "Time to Say Goodbye"
# "Masquerade Overture"
# "The Phantom of the Opera" (בשיתוף מריו פרנגוליס בשנת 2018 \ וינסנט ניקלו בשנת 2019)
# "Running"

**הדרן**
# "Deliver Me"
# "Ave Maria"
# "Sky and Sands" (בוצע בשנת 2018 בלבד)
# "A Question of Honour"

## תאריכי הופעות

## קישורים חיצוניים
* 

## הערות שוליים

קטגוריה:סיבובי הופעות מ-2018
קטגוריה:סיבובי הופעות מ-2019
קטגוריה:סיבובי הופעות מ-2020
קטגוריה:סיבובי הופעות של שרה ברייטמן
קטגוריה:סיבובי הופעות שבוטלו בעקבות מגפת הקורונה
קטגוריה:סיבובי הופעות שנדחו בעקבות מגפת הקורונה
קטגוריה:סיבובי הופעות בארצות הברית
קטגוריה:סיבובי הופעות ביפן
קטגוריה:סיבובי הופעות בישראל
קטגוריה:סיבובי הופעות במקסיקו
קטגוריה:סיבובי הופעות בקנדה
דיסקוגרפיית האלבומים של שרה ברייטמן

דף זה כולל את **דיסקוגרפיית האלבומים** המלאה הזמרת-יוצרת האנגלייה שרה ברייטמן. דיסקוגרפיית האלבומים כוללת את אלבומי האולפן, אלבומי ההופעה, אלבומי האוסף, הפסקולים, האלבומים המשותפים ואלבומי המחזמר של ברייטמן. כמו כן, ניתן לראות את האלבומים המיוחדים שהופצו במרוצת השנים.

במרוצת השנים, הוציאה ברייטמן עשרות אלבומים משלל סוגים שונים, ביניהם גם את אלבום המחזמר, *[[The Phantom of the Opera (אלבום מחזמר)|The Phantom of the Opera]]*, שנמכר בלמעלה מ-40 מיליון עותקים ברחבי העולם, מה שהופך אותו לאלבום המחזמר הנמכר ביותר בכל הזמנים. כמו כן, ברייטמן היא אחד מהמוזיקאים הנמכרים והמצליחים ביותר בכל הזמנים. בנוסף לכך, היא אמן הסופרנו הנמכר ביותר בכל הזמנים. אלבום ההמשך, *[[Highlights from The Phantom of the Opera]]*, זכה להצלחה בינלאומית גם כן וקיבל את תואר אלבום הפלטינה המרובעת בארצות הברית.

אלבומה *[[Timeless (אלבום של שרה ברייטמן)|Timeless]]*, זכה להצלחה חסרת תקדים כאשר קיבל 21 תוארי פלטינה וזהב במדינות רבות. בארצות הברית, זכה האלבום להצלחה רבה גם כן, כאשר הגיע למקום הראשון במצעד האלבומים הקלאסיים במשך 35 שבועות לא רצופים. בין היתר, הפך *[[Timeless (אלבום של שרה ברייטמן)|Timeless]]* לאחד מהאלבומים הנמכרים ביותר בארצות הברית בשנות ה-90 של המאה ה-20.

## אלבומים
### אלבומי אולפן

### אלבומים עם אנדרו לויד ובר

### אלבומי הופעה

### אלבומים אחרים

### אלבומי אוסף

### אלבומי מחזמר ופסקולים

## ביאורים

## הערות שוליים

דיסקוגרפיה
ברייטמן, שרה
ברייטמן, שרה
בית הקברות היהודי בפראג-ז'יז'קוב

**בית הקברות היהודי בפראג-ז'יז'קוב** היה בית הקברות ששימש את קהילת יהודי פראג מן המחצית השנייה של המאה ה-17 עם סגירתו של בית הקברות היהודי העתיק בפראג ועד לסוף המאה ה-19, אז עברה הקהילה להשתמש בבית הקברות היהודי החדש בעיר.

רוב שטחו ההיסטורי של בית הקברות נהרס, ונותרה בו רק חלקה קטנה ובה קברי האליטה היהודית המקומית, עשירי העיר, פרנסי הקהילה ורבניה.

מאז 1964 מוגדר בית הקברות כמונומנט תרבותי של הרפובליקה הצ'כית .

## היסטוריה
הצורך בבית קברות שיחליף את בית הקברות היהודי העתיק בפראג שמקומות הקבורה הפנויים שבו הלכו ואזלו במחצית המאה ה-17, הביא להקמת בית קברות חדש בפאתי העיר, באזור ז'יזקוב (פראג 3). בפועל החלו לקבור בבית הקברות החדש בימי המגפה בפראג בשנת 1680, מגפה שפרצה בעיר והמיתה רבים בגטו היהודי שבה. במשך חודשי המגפה נטמנו בבית הקברות החדש כ-3,000 יהודים מהאזור היהודי בפראג. חללים רבים נקברו במקום במהלך המגפה הגדולה בשנים 1713–1714, בתקופת מלחמת הירושה האוסטרית בשנים 1742–1743 ובתקופת גירוש פראג בשנים 1747–1750. לאחר שבתקופה הראשונה של פעילותו נקברו בו בעיקר בקבורה המונית אחרי מקרי אסון כמו אלו שתוארו, החלה במקום גם קבורה רגילה.

ב-1877 אסר צו של הקיסר יוזף השני "קבורה בבתי קברות ישנים במרכז העיר מטעמי היגיינה", ובית הקברות בז'יז'קוב היה לבית הקברות המרכזי של יהודי פראג. צו אחר של הקיסר חייב כיתוב דו-לשוני על המצבות, ולכן רבות מהמצבות בבית קברות זה, בניגוד לקודמו העתיק, נושאות כיתוב כפול, עברי וגרמני. בית הקברות הורחב פעמיים, ב-1787 וב-1855, ובכך היה לבית הקברות היהודי הגדול ביותר, כפליים מגודלו של בית הקברות היהודי העתיק בפראג. עיריית ז'יז'קוב אסרה את הקבורה במקום בשנת 1884, ועד סוף יוני 1890, שאז פסקה בפועל הקבורה במקום, נקברו בבית הקברות כ-37,800 איש.

ב-1960 הרסו הרשויות המקומיות חלק גדול מחומת בית הקברות, המצבות כוסו בעפר, ושלושה רבעים משטח בית הקברות הפכו לגן ציבורי – גני מאהלר. רק החלק העתיק ביותר של בית הקברות ובו חלקות הקבורה היוקרתיות של שועי העיר ורבניה השתמר. לטענת רבה הראשי של בוהמיה, ברוך פרקש, נעשו העבודות במקום בתיאום מלא עם הקהילה היהודית, שביקשה לשמר את מצבות האישים הידועים במקום, שלחלקם נבנו מצבות חדשות.

בשנים 1985 עד 1992 נהרס עוד חלק מבית הקברות לצורך בנייתו של מגדל הטלוויזיה ז'יז'קוב, השנוי במחלוקת מבחינה ארכיטקטונית.

ב-1999 שופץ בית הקברות וניהולו נמסר לידי הקהילה היהודית בפראג. הוא נפתח לקהל הרחב בסוף שנת 2001.

## אישים ידועים הקבורים בבית הקברות
בין יהודי פראג הידועים הקבורים בבית הקברות בפראג-ז'יז'קוב ומצבותיהם השתמרו:
* רבי יחזקאל לנדא - ה"נודע ביהודה"
* רבי שמואל לנדא - בנו של הנודע ביהודה וראש בית הדין בפראג
* רבי אלעזר פלקלס - תלמידו של הנודע ביהודה וראש בית הדין בפראג
* הרופא יונה מיכל ייטלס ובניו: רבי ברוך ייטלס ויצחק ייטלס
* חיים פון פופר
* דוד פודיבראד - סופר ומתעד קורותיו של בית הקברות היהודי העתיק בפראג
* רבי שלמה יהודה רפפורט (שי"ר) - אב"ד ורב בפראג

מלבדם נקברו בבית הקברות לאורך כל תקופת פעילותו, עשרות אלפי יהודי פראג, רבים מהם רבנים ואישים ידועי שם שמקום קבורתם לא ידוע כיום.

## קישורים חיצוניים

* 
* בית הקברות היהודי הישן בז'יז'קוב באתר הקהילה היהודית בפראג

## הערות שוליים

ז'יז'קוב
רכבות טיולים

[ממוזער|400px|רכבת טיולים ב[אירופה.]]
ממוזער|400px|רכבת טיולים בשווייץ בנסיעה על צלע הר.
**רכבת טיולים** היא רכבת המשמשת לנסיעה שלא למטרת הגעה ממקום למקום, אלא יותר למטרות טיול והנאה. ניתן לחלק את הטיול ברכבת לשני סוגים:
* טיול ברכבת פרטית
* טיול ברכבת ציבורית

טיול ברכבת פרטית הוא טיול מאורגן המתבצע בעיקר על ידי חברות טיולים מאורגנים השוכרות רכבת עבור אנשים שנרשמו מראש לטיול זה. טיול ברכבת פרטית אומנם יקר, אך מאפשר לנוסע לבחור את מקומות העצירה ולתכנן את הטיול בעצמו.

ואילו הטיול ברכבת הציבורית אומנם זול יותר אך עשוי להיות לא נוח. דוגמה מפורסמת למסלול טיול ברכבת ציבורית הוא מסלול הטיול ברכבת הטרנס סיבירית שברוסיה.
## היסטוריה
רכבות הטיולים הראשונות היו נפוצות בעיקר בארצות הברית. שם, בשונה מברוב מדינות אירופה הרכבות היו איטיות יותר מהרגיל וכמעט ולא שמשו לנסיעות מסוג של תחבורה ציבורית. במקום זאת שימשו הרכבות בעיקר לטיולים.

בימינו, עת השתכללו והתקדמו אמצעי התחבורה, נסיעות ברכבת למטרות טיולים נפוצות בכל מקום על פני האדמה. המדינות שבהן נפוצה במיוחד הנסיעה ברכבות טיולים הן המדינות: רוסיה, בריטניה, אוסטריה, ארצות הברית, סין, אוסטרליה ודרום אפריקה. במדינות אחרות וביניהן גם מדינת ישראל טיולי רכבות כמעט ולא קיימים.

## קישורים חיצוניים

קטגוריה:רכבות לפי סוג
האחים חנקין

האחים **יבגניי** (14 בדצמבר 1900 - 3 בינואר 1938) ו**יעקב** (2 בדצמבר 1903 - 13 בדצמבר 1941) ממשפחת **חֶנְקִין** היו צלמים חובבים יהודים סובייטיים, שהתפרסמו בצילום יומיומי של חיי הערים לנינגרד בברית המועצות וברלין בגרמניה בין שתי מלחמות העולם. הם היו בני דודים של קיריל חנקין.
ממוזער|יבגני חנקין

## קורות חיים
האחים נולדו ברוסטוב על דון במשפחתם של אלכסנדר חנקין ואנה (שם נעורים: ארברג).

יבגני חנקין אחרי מהפכת אוקטובר היגר מברית המועצות ב-1926 והתגורר בברלין עד 1936 שם עבד כמוזיקאי שניגן על טרמין. לאחר מכן חזר לברית המועצות, נעצר על ידי נ.ק.וו.ד., נשפט והוצא להורג כ"מרגל גרמני". קבור בבית הקברות לבאשובו.

יעקב חנקין עבר ללנינגרד, שם עבד ככלכלן היה נשוי לפרידה ונולדה להם בת גלינה. ב-1941 התגייס כמתנדב לחזית לנינגרד, שם נפצע תוך זמן קצר ונפטר מפצעיו בבית חולים שדה. הוא נקבר בקבר אחים בבית הקברות פונדולובסקויה.
ממוזער|יעקב חנקין
האחים הם אחייניהם של ולדימיר חנקין וויקטור חנקין, שניהם שחקנים ידועים בשנות ה-20 וה-30 של המאה ה-20 ובני דודים לקיריל חנקין, סופר ועיתונאי ברדיו אירופה החופשית

## האוסף
אוסף התמונות של האחים כולל כ-7,500 צילומי נגטיב. הצילומים כוללים חיי יום יום בשתי הערים: לנינגרד וברלין. הוא נשמר עד לא מזמן אצל קרוביו של יעקב חנקין. רק בשנת 2016, היורשים פתחו את הארגזים וגילו את האוסף. כיום נימצא הארכיון של האחים חנקיןבאגודת ארכיון האחים חנקין (HBAA) שווייץ.

בשנת 2017 האוסף הוצג לציבור לראשונה בתערוכה שנערכה בארמיטאז'. בשנת 2019 החלה תערוכה נוספת במילאנו.

בשנת 2025 ניפתחה תערוכה המציגה את יצירותיהם במוזיאון ארץ ישראל. אוצרת התערוכה היא רז סמירה. מבקרי האמנות כינו את התערוכה האינסטגרם של תחילת המאה העשרים על שום הרגעים האינטימיים שלכדו האחים במצלמותיהם.

לכבוד התערוכה הופק הקטלוג הראשון של יצירותיהם בעברית ובאנגלית.

## הערות שוליים

קטגוריה:צלמים סובייטים
קטגוריה:אחאים
קטגוריה:צלמים יהודים רוסים
קטגוריה:צלמים יהודים גרמנים
צ'רי אריזו 3

**צ'רי אריזו 3** (באנגלית: **Chery Arrizo 3**) היא מכונית משפחתית המוגדרת כמכונית קומפקטית, מתוצרת יצרנית הרכב הסינית **[[צ'רי (יצרנית רכב)|צ'רי]]** (שם מלא: "Chery Automobile Co., Ltd", בסינית: **奇瑞汽车股份有限公司**) אשר מיוצרת משנת 2014 בסין.

## "צ'רי אריזו 3"

* 4 דלתות סדאן.
* 5 נוסעים.
* מנוע קדמי - מנוע הנעה קדמית
* קבולת מכל דלק - 50.2 ליטר.
* תאוצה בין 0–100 קמ"ש היא 13.0 שניות.
* מחיר היחידה עמד על 60,000-80,000 רנמינבי (נכון ל-2014, בסין).

## גלריה

קובץ:Chery Arrizo 3 01 China 2015-04-10.jpg | "צ'רי אריזו 3"
קובץ:Chery Arrizo 3 01 China 2015-04-18.jpg | "צ'רי אריזו 3"
קובץ:Chery Arrizo 3 02 China 2015-04-18.jpg | "צ'רי אריזו 3"
קובץ:Chery Arrizo3 1.5 GL 2018 (39611317870).jpg | "צ'רי אריזו 3"
קובץ:Chery Arrizo 3 02 China 2015-04-10.jpg | "צ'רי אריזו 3"


## קישורים חיצוניים

* 
* 
* 

## הערות שוליים

קטגוריה:מכוניות משפחתיות
קטגוריה:דגמי מכוניות שהושקו ב-2014
קטגוריה:כלי רכב המיוצרים בסין
אריזו 3
צ'רי E3

**צ'רי E3** (באנגלית: **Chery E3**) היא מכונית משפחתית המוגדרת כמכונית קומפקטית, מתוצרת יצרנית הרכב הסינית **[[צ'רי (יצרנית רכב)|צ''רי]]** (שם מלא: "Chery Automobile Co., Ltd", בסינית: **奇瑞汽车股份有限公司**) אשר יוצרה בין השנים 2013–2015 בסין.

## "צ'רי E3"

* 4 דלתות סדאן.
* 5 נוסעים.
* מנוע קדמי - מנוע הנעה קדמית.
* קיבולת מכל דלק - 42 ליטר.
* מחיר היחידה נע בין 56,800 - 69,800 רנמינבי (נכון לספטמבר 2013, בסין).
* ביולי 2017 עבר דגם "שרי E3" מתיחת פנים. מחיר היחידה נע בין 52,900 - 64,900 רנמינבי (נכון ל-יוני 2017, בסין).

## גלריה

קובץ:Chery E3 facelift China 2015-04-13.jpg| "צ'רי E3"
קובץ:Chery E3 2 China 2014-04-16.jpg | "צ'רי E3"
קובץ:Chery E3 China 2014-04-16.jpg | "צ'רי E3"
קובץ:Chery E3 China 2015-04-13.jpg | "צ'רי E3"
קובץ:Chery E3 facelift China 2017-03-22.jpg | "צ'רי E3" לאחר מתיחת הפנים, שנת 2017
קובץ:Chery E3 rear.jpg | "צ'רי E3"


## קישורים חיצוניים

* 
* 

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מכוניות משפחתיות
קטגוריה:דגמי מכוניות שהושקו ב-2013
קטגוריה:כלי רכב המיוצרים בסין
E3
מיקי פישר

**מיקי פישר** (באנגלית: **Mickey Fisher**; 1905 - 17 באפריל 1963) היה מאמן כדורסל יהודי-אמריקאי, שאימן בין היתר את נבחרת ישראל.

## ביוגרפיה
פישר נולד למשפחה יהודית בניו יורק.

בשנת 1935 מונה פישר למאמן נבחרת הכדורסל של בית הספר התיכון בויס הייס סקול  בברוקלין. בין השנים 1956 ל-1962 העפילה קבוצתו מדי שנה לפיינל פור של בתי הספר התיכונים בניו יורק. בין השנים 1957 ל-1963 זכתה קבוצתו של פישר ב-60 ניצחונות אל מול 3 הפסדים. פישר כיהן בתפקיד זה למשך 27 שנים, עד לשנת 1962, ומוכר כאחד שגידל ופיתח שחקנים רבים. בנוסף אימן פישר גם את נבחרת הכדורסל של אוניברסיטת ברנדייס.

בשנת 1960 הניו יורק טיימס פרסם מאמר על פישר ועל שיטות האימון שלו, ובתוך כך תואר כי פישר מעביר את שחקניו אימוני התעמלות ואתלטיקה מפרכים בנוסף לאימוני הכדורסל הרגילים, עניין לא שגרתי באותן שנים.

בשנת 1960, מונה פישר למאמן נבחרת ישראל לקראת אולימפיאדת רומא. פישר נבחר לתפקיד על ידי הוועד האמריקאי למען הספורט בישראל. בהודעה על מינויו הוצגו פישר כ"מר כדורסל" של בתי הספר התיכונים בניו יורק וכן הוצג כמאמן בעל שיטות אימון מיוחדות. המשחקים הקדם אולימפיים נערכו בבולוניה, ופישר אימן את הנבחרת יחד עם עוזרו יהושע רוזין. בטורניר עצמו ניצחה הנבחרת בשלושה משחקים מתוך שבעה, דורגה במקום ה-8 ולא העפילה לאולימפיאדה.

בגמר הטורניר עזב פישר את הנבחרת והמשיך בתפקידו בבוייס הייס עד לשנת 1962. ולאחר מכן מונה למנהל מחלקת האתלטיקה באוניברסיטת ברנדייס.

ב-17 באפריל 1963 הלך לעולמו מהתקף לב בגיל 58 בבית החולים היהודי בברוקלין.

## קישורים חיצוניים
* ברוך שינברג, מיקי פישר - המאמן מניו יורק זכה להצלחה רבה בכדורסל, דבר, 3 בינואר 1960

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:יהודים אמריקאים
קטגוריה:מאמני נבחרת ישראל בכדורסל
קטגוריה:מאמני כדורסל אמריקאים
קטגוריה:אמריקאים שנולדו ב-1905
קטגוריה:אמריקאים שנפטרו ב-1963
מפרץ מקלנבורג

**מפרץ מקלנבורג** (בגרמנית: **Mecklenburger Bucht** או **Mecklenburgische Bucht**; בדנית: **Mecklenburg Bugt**) הוא מפרץ ארוך וצר המרכיב את הזרוע הדרומית-מערבית של הים הבלטי, בין חופי גרמניה מדרום לאיים הדניים לולנד, פלסטר  ומן  מצפון וחופי יוטלנד ממערב. ממזרח מתחיל החלק המרכזי של הים הבלטי.

מפרץ מקלנבורג, שהוא בעל שטח של כמעט 3,500 קילומטרים רבועים, כולל את המפרצים הקטנים יותר מפרץ ויסמר ומפרץ לובק, ומתחבר למפרץ קיל בצפון-מערב. הנמלים הבולטים במפרץ הם לובק, רוסטוק וויסמר, והאי פל  שוכן בו, כמו גם האיים הקטנים ולפיש  ולנגנוורדר .

## קישורים חיצוניים

קטגוריה:קצרמר גאוגרפיה של דנמרק
קטגוריה:דנמרק: מפרצים
קטגוריה:מפרצים בים הבלטי
מקלנבורג
של ברגקוויסט

**של ברגקוויסט** (בשוודית: **Kjell Bergqvist**; נולד ב-23 בפברואר 1953) הוא שחקן שוודי.

## ביוגרפיה
ברגקוויסט נולד במחוז סטוקהולם, ב-1973 סיים ללמוד בבית ספר לדרמה ובאותה שנה הופיעה בסרטו הראשון "En enkel melodi".

ב-1978 שיחק בסרט הפשע "Chez Nous" עם אווה פרולינג.

ב-1988 גילם את דמות האב בסרט "Besökarna" לצד לנה אנדרה, סרט אימה אודות משפחה העוברת לבית חדש ושומעת צלילים מוזרים בביתה.

ב-1997 שיחק בסרט "Selma & Johanna – en roadmovie" העוסק בשתי ילדות המחליטות לברוח מהבית.

ב-2000 דובב את רוקי רודס במרד התרנגולים.

ב-2001 שיחק את התפקיד הראשי בסרט "Den bästa sommaren" עליו זכה ב-Guldbagge Awards, פרס הקולנוע השוודי.

ב-2001 גם דיבב את גרגוריו בדיבוב השוודי של הסרט "ספיי קידס".

ב-2002 שיחק בסרט הקומדייה "Livet i 8 bitar", ובקומדיה הרומנטית "*The Dog Trick*" לצד אלכסנדר סקושגורד.

ב-2003 גילם עורך דין בסרט רוע ושוטר בסרט "Smala Sussie" לצד מיכאל ניקוויסט.

ב-2004 שיחק ב-Strandvaskaren, סרט אימה המתרחש בפנימייה.

ב-2009 השתתף בתוכנית המציאות "Stjärnorna på slottet" בה מספר אנשים מפורסמים גרים יחד בבית, אחת המשתתפות ביחד איתו בתוכנית היא הזמרת סיב מאלמקוויסט.

ב-2010 שיחק בסרט הילדים "קלרה" המבוסס על ספר ילדים.

ב-2012 הופיע כרופא בקליף לשיר "Silhouettes" של אביצ'י.

הוא הופיע במספר הפקות בתיאטרון ובין היתר שיחק בהצגה "Fantomen" בבימויה של קארין פאלק.

ב-1988 נישא למיס תבל איבון רידינג ונולדו להם שתי בנות, ב-2000 הם התגרשו, ב-2004 נישא בשנית.

## קישורים חיצוניים

* של ברגקוויסט באתר svenskfilmdatabas 

קטגוריה:שחקני קולנוע וטלוויזיה שוודים
קטגוריה:מדבבים שוודים
קטגוריה:שוודים שנולדו ב-1953
צ'רי A1

**צ'רי A1** (באנגלית: **Chery A1**) היא מכונית סופרמיני מתוצרת יצרנית הרכב הסינית **[[צ'רי (יצרנית רכב)|צ'רי]]** (שם מלא: "Chery Automobile Co., Ltd", בסינית: **奇瑞汽车股份有限公司**) אשר יוצרה בין השנים 2013–2017 בסין.

בנוסף יוצרו דגמי "צ'רי A1" באיטליה, מצרים, ונצואלה, אורוגוואי ברישיון.

## "צ'רי A1"

* 5 דלתות - האצ'בק.
* 5 נוסעים.
* מנוע קדמי.
* מנוע בנזין.
* סוג הנעה: הנעה קדמית.
* קיבולת מכל דלק - 43 ליטר.
* רדיוס סיבוב - 4.75 מטר.
* רדיו AM/FM.
* מיזוג אוויר.
* כרית אוויר כפולה.

### תאוצות
* תאוצה בין 0–100 קמ"ש היא 12.5 שניות (מנוע 1.3 ליטר המפיק 83 כ"ס.
* תאוצה בין 0–100 קמ"ש היא 13.0 שניות (מנוע 1.3 ליטר המפיק 82 כ"ס.
* תאוצה בין 0–100 קמ"ש היא 14.0 שניות (מנוע 1.3 ליטר המפיק 75 כ"ס.

## גלריה

קובץ:2011 Chery J1 (S2X) hatchback (23319958985).jpg | דגם "Chery J1" (אוסטרליה)
קובץ:Chery Face 1.3 GL 2010 (33392264771).jpg | "צ'רי A1" דגם "1.3 GL", שנת 2010
קובץ:Arauca auto venezolano.JPG | "צ'רי A1" (צולם בוונצואלה)
קובץ:Chery Face 1.3 GLX 2009 (39848766024).jpg | "צ'רי A1" דגם "1.3 GLX", שנת 2009
קובץ:Chery Kimo.jpg | דגם "Chery Kimo"
קובץ: Chery Kimo, WAW, UA(1).jpg | דגם "Chery Kimo" (צולם בוארשה)
קובץ:Chery A1 Hatchback 2017.11.2.jpg | "צ'רי A1", שנת 2017
קובץ:Chery A1 tacho.jpg | "צ'רי A1" - מבט ללוח מחוונים


## ראו גם
* צ'רי E3
* צ'רי V5
* צ'רי QQ6
* צ'רי Q21

## קישורים חיצוניים

* 

## הערות שוליים

קטגוריה:מכוניות סופרמיני
קטגוריה:דגמי מכוניות שהושקו ב-2007
קטגוריה:כלי רכב המיוצרים בסין
קטגוריה:כלי רכב המורכבים בוונצואלה
קטגוריה:כלי רכב המורכבים במצרים
קטגוריה:כלי רכב המיוצרים באורוגוואי
קטגוריה:כלי רכב המורכבים באיטליה
A1
מפרץ קיל

**מפרץ קיל** (בדנית: **Kiel Bugt**, בגרמנית: **Kieler Bucht** ) הוא מפרץ לחופי הים הבלטי, שבערך במרכזו לשון-הים קיל (Kieler Förde) שבסופה העיר קיל. במערב ובדרום נתחם המפרץ בחופי שלזוויג-הולשטיין, בדרום-מזרח באי פמרן ובצפון באיים הדניים אלס , אירו ולנגלן . בצפון-מערב המפרץ, לאורכה של לשון-הים פלנסבורג, עובר הגבול בין גרמניה לדנמרק. המפרץ מכיל מספר מפרצים קטנים ושפכי נהרות, כמו שליי , מפרץ אקרנפרדה  ומפרץ הוואכט.

המפרץ מחובר למפרץ מקלנבורג במזרח, לחגורה הקטנה (בדנית: *Lillebælt*)  בצפון-מערב, ולחגורה הגדולה (בדנית: *Storebælt*)  בצפון. תנועה ימית שיוצאת או נכנסת לים הבלטי דרך שתי החגורות חייבת לעבור במפרץ קיל. משם, ביכולתה להמשיך דרך מצר חגורת פמרן  ולצאת לכיוון מפרץ מקלנבורג, הנפתח אל הים הבלטי. בכיוון השני, הספינות יכולות להמשיך דרך החגורה הגדולה לכיוון קטגט, או להיכנס ללשון-הים קיל ולהגיע לעיר קיל, ממנה ניתן לעבור דרך תעלת קיל עד לים הצפוני.

במפרץ אקרנפרדה ובשליי נערכו תחרויות השיט התחרותי באולימפיאדת 1936 ובאולימפיאדת 1972, בהתאמה.

## קישורים חיצוניים

קטגוריה:קיל
קיל
קיל
קטגוריה:שלזוויג-הולשטיין: גאוגרפיה
פייס אפ

**FaceApp** היא אפליקציה סלולרית למכשירי iOS ואנדרואיד שפותחה על ידי חברת מעבדה אלחוטית רוסית המשתמשת בטכנולוגיית רשת עצבית כדי ליצור אוטומטית טרנספורמציות ריאליסטיות מאוד של פנים בתצלומים. האפליקציה יכולה להפוך פנים כדי לגרום לחיוך, להראות צעיר יותר, להראות מבוגר או לשנות מגדר. מדיניות הפרטיות של האפליקציה עוררה ביקורת בשנת 2019.

## מאפיינים
FaceApp הושק ב- iOS בינואר 2017 ובאנדרואיד בפברואר 2017. ישנן מספר אפשרויות לתמרון הצילום שהועלה כמו אפשרויות עורך להוסיף רושם, איפור, חיוכים, צבעי שיער, תסרוקות, משקפיים, גיל או זקן. מסננים, טשטוש עדשות ורקעים יחד עם שכבות כיסוי, קעקועים, ורטיות הם גם חלק מהאפליקציה.

התמורות לשינוי המגדרי של FaceApp משכו עניין מיוחד בקרב קהילות הלהט"בים והטרנסג'נדרים, בשל יכולתן לדמות ריאליסטית את המראה של האדם במגדר ההפוך.

## ביקורת
בשנת 2019, FaceApp עורר ביקורת הן בעיתונות והן במדיה החברתית על פרטיות נתוני המשתמשים. בתשובה לשאלות הרבות, מייסד החברה, ירוסלב גונצ'רוב, הצהיר כי נתוני משתמשים ותמונות שהועלו לא מועברים לרוסיה אלא עוברים על שרתים הפועלים ב-Google Cloud ו-Amazon Web שירותים. הסנאטור האמריקני צ'אק שומר הביע "חששות רציניים באשר להגנה על הנתונים הנצברים, כמו גם אם המשתמשים מודעים למי עשוי לקבל גישה אליו" וקרא לחקירתה של האפליקציה על ידי ה- FBI. החלק הספציפי בתנאים וההגבלות של האפליקציות שמעורר דאגה היה כדלקמן: אתה מעניק ל- FaceApp רישיון תמידי, בלתי ניתן להחלפה, לא בלעדי, ללא תמלוגים, עולמי, בתשלום מלא, הניתן להעברה לשימוש, לשכפול, לשינוי, להתאמה, לפרסום, לתרגום, ליצירתם של יצירות נגזרות, להפצה, לביצוע בפומבי ולהצגת תוכן משתמש וכל שם, שם משתמש או דמיון המסופקים בקשר לתוכן המשתמש שלך בכל פורמטי המדיה והערוצים הידועים כעת או מאוחרים יותר, ללא קבלת פיצוי אישי. כשאתה מפרסם או משתף תוכן משתמש בשירותים שלנו או באמצעותו, אתה מבין שתוכן המשתמש שלך וכל המידע הקשור אליו (כגון [שם המשתמש], מיקום או תמונת פרופיל שלך) יהיו גלויים לציבור.

טרנספורמציה "לוהטת" הייתה זמינה באפליקציה בשנת 2017 וכביכול גרמה למשתמשים שלה להראות אטרקטיביים יותר מבחינה גופנית, אך זו הואשמה בגזענות מפני שהבהירה את צבע עורם של אנשים שחורים וגרמה להם להיראות אירופיים יותר. הפונקציה קיבלה שינוי שם קצר ל"ניצוץ" לפני שהוסרה. מייסד ומנכ"ל החברה ירוסלב גונצ'רוב התנצל, ותיאר את המצב כ"תופעת לוואי מצערת של הרשת העצבית הבסיסית שנגרמה כתוצאה מהטיה שקבעה ההכשרה, לא התנהגות כוונתית" והודיע כי עבד על "תיקון מלא". באוגוסט של אותה שנה, FaceApp שוב התמודדה עם ביקורת על כך שהיא מכילה "פילטרים אתניים" המתארים "לבן", "שחור", "אסייתי" ו"הודי". המסננים הוסרו מייד מהאפליקציה.

## פעילות משתמשים
בשנת 2019, התוקפים השתמשו באתר מזויף כדי להציע גרסת "premium" של FaceApp בחינם להתקנת תוכנות זדוניות באנדרואיד.

## קישורים חיצוניים

* 

## הערות שוליים

קטגוריה:מדיה חברתית
קטגוריה:יישומונים
קטגוריה:טכנולוגיה
יספר סלין

**יֶסְפֵּר סָּלִין** (בשוודית: **Jesper Salén**; נולד ב-5 בדצמבר 1978) הוא שחקן עבר ורופא שוודי.

## ביוגרפיה
סלין נולד בלידינגו שבמחוז סטוקהולם.

ב-1993 שיחק בסרט "Kådisbellan", הסרט מבוסס על ספרו האוטוביוגרפי של הסופר רולנד שוט (Roland Schütt), הוא גילם שם ילד יהודי המהגר לשוודיה וחווה אנטישמיות והתנכלויות בבית ספרו.

ב-1995 שיחק בסרט השוודי-דני "Pensionat Oskar".

בין 1996–1997 שיחק בארבעה פרקים באופרת הסבון "Skilda världar" אודות שתי תאומות שהופרדו ונפגשים לראשונה בגיל 20.

בין 1997–1998 שיחק באופרת הסבון "Vita lögner" של TV3.

ב-1999 שיחק בסרט הילדים "En liten julsaga" העוסק בילדה את הדוב צעצוע שלה.

ב-2000 היה בתפקיד קטן בסרט "Naken", סרט לולאת זמן על אדם המוצא עצמו עירום במעלית ביום חתונתו.

ב-2001 שיחק בסרט "פסטיבל" בן זוגה של נערה ההולכת לפסטיבל ארביקה, פסטיבל מוזיקה השוודי בניגוד לרשות אמה.

ב-2003 שיחק בסרט רוע כתלמיד בבית הספר בו לומדות הדמות הראשית של אנדראס וילסון.

ב-2004 גילם נער גאון מתמטיקה הלומד בפנימייה בסרט האימה "Strandvaskaren".

לאחר מכן עזב את תחום המשחק והחל ללמוד רפואה במכון קרולינסקה, כיום הוא רופא מוסמך.

הוא דובב בשוודית בסרטים סיפורי נרניה: הנסיך כספיאן וגשם של פלאפל.

## קישורים חיצוניים

קטגוריה:שחקני קולנוע וטלוויזיה שוודים
קטגוריה:שחקנים ילדים שוודים
קטגוריה:רופאים שוודים
קטגוריה:מדבבים שוודים
קטגוריה:בוגרי מכון קרולינסקה
קטגוריה:שוודים שנולדו ב-1978
שוונטיננטל

**שוונטיננטל** (בגרמנית: **Schwentinental**, "עמק השוונטינה") היא העיר השנייה בגודלה במחוז פלן, במדינת שלזוויג-הולשטיין שבגרמניה. העיר מתמשכת לאורך נהר שוונטינה  בין "שווייץ ההולשטיינית" ושפך הנהר שוונטינה בעיר קיל. העיר הוקמה בשנת 2008 מחיבורם של שני יישובים קטנים יותר, רייסדורף (Raisdorf) וקלאוסדורף (Klausdorf).

מלבד שמורת הטבע שוונטינפארק (Schwentinepark) ושמורות הטבע לאורך ימת הנפתול שוונטינה, ידועה העיר בשל אחד הפאוור סנטרים הגדולים בגרמניה.

## היסטוריה

סיפורם של הכפרים קלאוסדורף ורייסדורף מתחיל לפני כאלף שנים. שני הכפרים תועדו לראשונה ב-9 בדצמבר 1224, כאשר בישוף ליבק העניק את מעשר הכספים שלהם למנזר פרץ (Preetzer Kloster). רייסדורף נקראה באותם ימים רדוורסדורפ (Radwersdorp), וקלאוסדורף - פרוונהותה (Vruwenhuthe). ב-1369 מכר הינריק בלוק את רייסדורף למנזר פרץ. שמה של פרוונהותה, שב-1233 הוקדשה הכנסייה בה לניקולאוס הקדוש, שונה לניקולאוסטורפ (Niclaustorp).

שני הכפרים הגדילו את אוכלוסייתם ל-6,000 תושבים (קלאוסדורף) ול-7,600 תושבים (רייסדורף) במאה ה-20, וכל אחת הייתה יחידה מנהלית עצמאית. בתחילת שנות ה-2000 נטען כי שלזוויג-הולשטיין מחולקת ליחידות מנהליות קטנות מדי, ולכן החלה ממשלת המדינה בחלוקה מנהלית מחודשת. המטרה הייתה ליצור יחידות מנהליות שבהן יותר משמונת אלפים תושבים, כדי להקל על עבודת ראש המועצה ולאפשר למועצות לפעול בעצמן ביעילות. שני הכפרים היו קטנים מ-8,000, ולכן הן אוחדו. שני הכפרים שכנו בשפך השוונטינה, שכבר כונה "שוונטיננטל", ולכן השם החדש נמצא עד מהרה.

ב-1 במרץ 2008 אוחדו שני הכפרים באופן רשמי.

## קישורים חיצוניים

* 

## הערות שוליים

;ביאורים

קטגוריה:שלזוויג-הולשטיין: ערים
Love Changes Everything

***Love Changes Everything – The Andrew Lloyd Webber Collection, Volume 2*** (בעברית: **אהבה משנה הכול – האוסף של אנדרו לויד ובר, כרך 2**) הוא אלבום האולפן המשותף הרביעי של הזמרת-יוצרת האנגלייה שרה ברייטמן והמלחין הבריטי אנדרו לויד ובר. האלבום יצא לאור ב-25 באוקטובר 2005, בהוצאת חברות התקליטים רילי יוזפול רקורדס ודקה ברודוויי. *Love Changes Everything* הוא האלבום הראשון של השניים מזה שלוש שנים (מאז *[[Encore (אלבום של שרה ברייטמן)|Encore]]* שיצא לאור בשנת 2003).

האלבום הגיע למקום הרביעי במצעד האלבומים הקלאסיים.

## רקע והוצאה
כל שירי *Love Changes Everything* פרט לרצועה העשירית, "The Phantom of the Opera", שהופקה על ידי מייק באט, הופקו על ידי אנדרו לויד ובר ונייג'ל רייט. אלבום זה מהווה מעין אלבום המשך לאלבום, *[[The Andrew Lloyd Webber Collection]]*, שיצא בשנת 1997. שניהם כוללים שירים של לויד ובר, שבוצעו על ידי ברייטמן.

האלבום כולל שמונה הקלטות מחודשות לשירים ישנים של ברייטמן, תוך שצורפו אליו שישה שירים חדשים.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי שרה ברייטמן
קטגוריה:אלבומים באנגלית
קטגוריה:אלבומים משותפים
קטגוריה:אלבומים שהופקו על ידי אנדרו לויד ובר
קטגוריה:אלבומים שהופקו על ידי נייג'ל רייט
קטגוריה:אלבומי חברת רילי יוזפול רקורדס
דוכסות מקלנבורג-גיסטרו

**דוכסות מקלנבורג-גיסטרו** הייתה מדינה של האימפריה הרומית הקדושה בצפון גרמניה, שהתקיימה שלוש פעמים נפרדות, ונשלטה על ידי בית מקלנבורג בגיסטרו.

## היסטוריה
ימין|ממוזער| טירת גיסטרו 
בפעם הראשונה התקיימה הדוכסות לזמן קצר לאחר מותו של היינריך הרביעי, דוכס מקלנבורג בשנת 1477, וחלוקת אדמותיו לאחר מכן בין בניו בשנת 1480. אלברכט השישי קיבל את האחוזות של לורדות ורל לשעבר סביב גיסטרו. עם זאת, אלברכט נפטר ללא יורשים בשנת 1483, ואדמותיו עברו בירושה לאחיו הצעיר מגנוס השני, דוכס מקלנבורג-שוורין.

כאשר נפטר מגנוס בשנת 1503, בניו היינריך החמישי ואלברט השביעי שלטו תחילה במשותף על כל דוכסות מקלנבורג, עד לחלוקה מחודשת באמנת נוברנדנבורג משנת 1520. אלברט, שהיה מתנגד נוקב לרפורמציה הפרוטסטנטית, התעקש על החלוקה והפך לדוכס מקלנבורג-גיסטרוב, ואילו אחיו היינריך שמר על מקלנבורג-שוורין. עם זאת דה יורה, מקלנבורג נותרה בלתי מחולקת; שני האחים החזיקו בתואר דוכס מקלנבורג, וכיוון שהיינריך הותיר רק בן אחד לא שפוי כשנפטר בשנת 1552, אדמות שוורין נפלו לבניו של אלברכט, אולריך השלישי ויוהאן אלברכט הראשון.

באותה תקופה שלטו יוהאן אלברכט ואולריך במשותף על אדמות גיסטרו, אך כעת נקלעו לסכסוך סביב החלק של שוורין בירושה. המחלוקת הוחלט לבסוף בשנת 1556 על ידי *תכתיב רופין* של יואכים השני, הנסיך הבוחר מברנדנבורג: יוהאן אלברכט הראשון קיבל את שוורין, בעוד אולריך נשאר דוכס מקלנבורג-גיסטרו. אולריך נפטר ללא יורשים בשנת 1603, וגיסטרו נפלה חזרה לנכדיו של יוהאן אלברט אדולף פרידריך הראשון ויוהאן אלברכט השני, שליטים משותפים של מקלנבורג-שוורין משנת 1610 ואילך.

מקלנבורג-גיסטרו הוקמה בפעם השלישית והאחרונה בחלוקה של 1621, כאשר יוהאן אלברכט השני קיבל את אזור גיסטרו. בשנת 1628 הורחקו הוא ואחיו בשוורין מדוכסויותיהם בהוראת הקיסר פרדיננד השני לטובת הגנרליסימו אלברכט פון ולנשטיין. באופן רשמי הודחו הדוכסים על כך שצדדו בסתר בכריסטיאן הרביעי, מלך דנמרק, בעוד שלמעשה ניתנה מקלנבורג כפיצוי על ההוצאות האדירות ששילם ולנשטיין בבניית הצבא הקיסרי. הוא התגורר בגיסטרו, אך הודח על ידי הקיסר כעבור שלוש שנים בלחץ של הנסיכים הבוחרים, ואילו הדוכסים בתמיכת הכוחות השוודים הוחזרו לשלטונם.

בית מקלנבורג-גיסטרו קיבל על עצמו את ניהול הנסיכות-בישופות הקתולי לשעבר של רצבורג לאחר המרתו ללותרניזם בשנת 1554. עד שלום וסטפאליה ב-1648, החלוקה הושלמה לבסוף ולמנהלה האחרון מונה הדוכס גוסטב אדולף.

מותו של גוסטב אדולף בשנת 1695 הוביל למחלוקת ירושה בין חתנו אדולף פרידריך השני, דוכס מקלנבורג-שטרליץ, בנו הצעיר של אדולף פרידריך הראשון, ואחיינו פרידריך וילהלם, דוכס מקלנבורג-שוורין, מה שיוביל ליצירת מקלנבורג-שטריץ ב-1701.

## דוכסי מקלנבורג-גיסטרו
* אלברכט השישי 1480–1483

גיסטרו התאחדה עם מקלנבורג [-שוורין] 1483–1520
* אלברכט השביעי 1520–1547
* יוהאן אלברכט הראשון 1547–1556
* אולריך השלישי 1556–1603
* קרל הראשון 1603–1610
* יוהאן אלברכט השני 1610–1628
** אדולף פרידריך הראשון, דוכס מקלנבורג-שוורין 1610–1621
* אלברכט פון ולנשטיין (לא שושלתי) 1628–1631
* יוהאן אלברכט השני 1631–1636
* גוסטב אדולף 1636–1695

הדוכסות סופחה למקלנבורג-שוורין

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:דוכסויות גרמניות
קטגוריה:מדינות האימפריה הרומית הקדושה
Surrender

***Surrender*** (בעברית: **כְּנִיעָה** או **הִכָּנְעוּת**) הוא פסקול משותף של הזמרת-יוצרת האנגלייה שרה ברייטמן והמלחין האנגלי אנדרו לויד ובר. בפסקול מבצעת ברייטמן מחדש שירים כדוגמת "The Phantom of the Opera" ו-"Wishing You Were Somehow Here Again". הסינגל "Unexpected Song" נכלל בפסקול גם כן.

הפסקול הגיע למקום ה-42 במצעד האלבומים שבניו זילנד.

## רקע והוצאה
*Surrender* הוקלט בין 1994–1995, ויצא לאור ב-30 באוקטובר 1995, בהוצאת חברות התקליטים רילי יוזפול רקורדס ופולידור רקורדס. הוא יצא לראשונה בממלכה המאוחדת ופרק זמן מסוים לאחר מכן, גם בשאר רחבי העולם. ב-*Surrender* נכללו שירים שנלקחו ברובם מתוך מחזמרים כמו "קאטס" (1980), "אוויטה" (1978) ו"שדרות סאנסט" (1993).

הפסקול יצא במהדורה בינלאומית מיוחדת, שכללה ביצוע של ברייטמן לשיר, "The Phantom of the Opera", בהשתתפות מייקל קרופורד.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי שרה ברייטמן
קטגוריה:אלבומים משותפים
קטגוריה:פסקולים באנגלית
קטגוריה:אלבומים שהופקו על ידי אנדרו לויד ובר
קטגוריה:אלבומים שהופקו על ידי נייג'ל רייט
קטגוריה:אלבומי חברת פולידור רקורדס
קטגוריה:אלבומי חברת רילי יוזפול רקורדס
ג'רט קולבר

**ג'רט קולבר** (באנגלית: **Jarrett Culver**; נולד ב-20 בפברואר 1999) הוא כדורסלן אמריקאי המשחק בקבוצת ריו גראנדה ואלי וייפרס מליגת הפיתוח של ה-NBA, בעמדות הקלע והסמול פורוורד.

## קריירת תיכונים ומכללות
קולבר נולד וגדל בעיר לאבק שבטקסס, ובשנתו האחרונה ב"תיכון קורונאדו" המקומי קלע 30 נקודות בממוצע למשחק כשחקן קבוצת הכדורסל שלה.

בשנת 2017 החל קולבר ללמוד באוניברסיטת טקסס טק. בעונת 2017/2018 היה שותף להעפלתה הראשונה אי פעם של קבוצת האוניברסיטה לשלב שמינית גמר טורניר אליפות המכללות (NCAA Elite Eight), בו הודחה על ידי האלופה שבדרך, אוניברסיטת וילאנובה. לאורך אותה עונה היה קולבר הקלעי השלישי של קבוצתו, עם ממוצע של 11.2 נקודות למשחק.

בעונתו השנייה בטקסס טק ניצל את עזיבתם של קינאן אוואנס וזאיר סמית' ל-NBA, והפך לשחקן המוביל של הקבוצה. במשחק הראשון של טורניר אליפות המכללות התעלה על עצמו עם 29 נקודות, 8 ריבאונדים ו-7 אסיסטים בניצחון על אוניברסיטת צפון קנטקי. במשחק שמינית הגמר קלע קולבר 22 נקודות מול אוניברסיטת מישיגן, וברבע הגמר הוביל את קבוצתו לניצחון מול אוניברסיטת גונזגה העדיפה, בה שיחק רוי הצ'ימורה, עם 19 נקודות. בכך העפילה טקסס טק לשלב הפיינל פור, לראשונה בתולדותיה. במשחק חצי הגמר מול אוניברסיטת המדינה של מישיגן התקשה קולבר כשקלע 3 בלבד מתוך 12 הזריקות שלקח, אך קבוצתו ניצחה בתוצאה 61–51 והעפילה לגמר טורניר המכללות. במשחק הגמר שוב הציג קולבר יכולת חלשה, כאשר קלע 15 נקודות ב-22.7% בלבד מהשדה (5 מ-22), וקבוצתו הפסידה מול אוניברסיטת וירג'יניה בתוצאה 77–85.

לאורך אותה העונה הוביל את שחקני קבוצתו בממוצעי נקודות (18.5), ריבאונדים (6.4) ואסיסטים (3.7) למשחק, ובסיומה זכה בתואר שחקן העונה של "מחוז ה-BIG 12" ונבחר לחמישייה השנייה של העונה בליגת המכללות. באפריל 2019, לאחר שתי עונות בטקסס טק, עזב קולבר את האוניברסיטה והעמיד עצמו לבחירה בדראפט ה-NBA.

## קריירת משחק ב-NBA
### מינסוטה טימברוולבס
בדראפט ה-NBA 2019 נלקח קולבר על ידי פיניקס סאנס בבחירה השישית, ומיד הועבר למינסוטה טימברוולבס בתמורה לדריו שאריץ' וקמרון ג'ונסון. לאורך עונת הרוקי שלו פתח ב-35 מתוך 64 משחקי קבוצתו, וקלע 9.2 נקודות בממוצע למשחק.

### ממפיס גריזליס
באוגוסט 2021 הועבר עם חואן הרננגומס בטרייד לממפיס גריזליס, תמורת פטריק בוורלי.

### אטלנטה הוקס
ב-12 בספטמבר 2022 חתם באטלנטה הוקס.

## סטטיסטיקות הקריירה
### בליגת המכללות

### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:אמריקאים ילידי טקסס
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:טקסס: כדורסלנים
קטגוריה:כדורסלני אוניברסיטת טקסס טק
קטגוריה:בחירות דראפט של פיניקס סאנס
קטגוריה:כדורסלני מינסוטה טימברוולבס
קטגוריה:כדורסלני ממפיס גריזליס
קטגוריה:כדורסלני אטלנטה הוקס
קטגוריה:אמריקאים שנולדו ב-1999
אינוואה

**אינוואה** (או **אילו וואה**; בלועזית: **Inouwa**) הוא מונח במסורת האיגבו המתאר גלגול נשמות. תרגום המונח "אינוואה" לעברית הוא "לחזור לעולם". על פי המסורת, גלגול נשמות מתרחש בין במשפחה הקרובה ובין המורחבת, ולפעמים האדם המתגלגל נשמות מיידע את המשפחה, לפני מותו, בתור מי הם יחזרו לעולם בגלגול הבא שלהם.

על פי מסורת האיגבו, קשור האדם עם אחד מאבותיו, ועם חלק מתכונותיו. אבות אלו יכולים להתגלות בכמה אנשים שונים בעת ובעונה אחת.

אף על פי שלאחר התקופה הקולוניאליסטית של אפריקה מסורות נוצריות הפכו לדומיננטיות מאוד באפריקה כולל, ובכלל זה גם בניגריה, המדינה העיקרית של תרבות האיגבו, האינוואה נותרה אמונה רווחת גם לאחר צאתם של הבריטים, ובמקרים שונים התמזגה עם הדת הנוצרית לגרסת כלאיים מקומית, אשר משמרת חלק מרעיונות האינוואה באורח חיים נוצרי. מצד שני, חדירה של רעיונות מערביים נוספים לאפריקה השחורה, כמו רעיונות ליברליים ונטורליסטים, גרמה לחלק מצאצאי האיגבו לפקפק במסורות אלו.

## אבות קדומים וגלגול נשמות
לבני האיגבו מעמד של יראת כבוד לאבותיהם. חלק מאבותיהם, אשר חיים בדרכי המוסר של האיגבו, ומתים באופן הנחשב הראוי, לרבות טקסי הקבורה המתאימים, ממשיכים את חייהם גם לאחר המוות הפיזי. אבות אלו הם ישויות רוחניות עבור בני האיגבו שמקיימים עבורם טקסי פולחן והקרבת קורבנות, ודואגים לשמר את זכרם, מתוך אמונה שישויות אלו משפיעות על חייהם על ידי תגמול על מעשים טובים או עונשים על מעשים רעים.

תכונות אופי, טמפרמנט ומאפיינים פיזיים של אדם קשורים לרוח מהאבות קודמים "אֱקֶה" אשר מתגלגל בו. ה"אקה" נבחר עבור היילוד על ידי הבורא בזמן העיבור.

קרובי משפחה מזהים גלגול נשמות קודם, על ידי בדיקה של היילוד וחיפוש סימנים כמו כתמי לידה או תכונות פיזיות שהיו ל"אקה", תהליך שנקרא "איגבה-אגוּ". הצהרות כמו גם התנהגות הנולד התואמים נפטר קודם, משתמשים כדי לוודא את זהותו של הילד בחיים קודמים. אורקל יכולה גם לאשר את זהותו של תינוק בחיים של גלגול קודם.

## אוגבנג'ה
מסורת האינוואה קשורה למסורת נוספת שנקראת אוגבנג'ה. האוגבנג'ה הם רוחות רעות, אשר מצליחות לגרום לאמהות להוליד אותן במקום בנים "רגילים", אשר מתים בגיל צעיר מאוד ומתוכנן מראש, כחלק ממהלך רוחני שגורם למשפחה לחוסר מזל, ולפעמים לרצף של מיתות ילדים בגיל צעיר מאוד.

## קישורים חיצוניים

## הערות שוליים

קטגוריה:גלגול נשמות
קטגוריה:ניגריה: תרבות
סטיב לופז

**סטיבן מ. לופז** (באנגלית: **Steven M. Lopez**, נולד ב-1953) הוא עיתונאי אמריקאי, בעל טור בלוס אנג'לס טיימס מאז 2001. הוא בן למהגרים, אב ספרדי ואם איטלקייה.

## חייו ועבודתו
לופז הוא יליד פיטסבורג, קליפורניה, ולמד באוניברסיטת המדינה של סן חוזה. הוא נמנה עם סגל תאגיד טיים וכותב למגזיני טיים, לייף, אנטרטיינמנט ויקלי וספורטס אילוסטרייטד. נוסף לכך, כתב בקביעות ב"פילדלפיה אינקוויירר",  "סן חוזה מרקיורי ניוז" ו"אוקלנד טריביון". הוא כתב את הרומנים Third and Indiana,  
The Sunday Macaroni Club ו-In the Clear. כמו כן ערך קובץ של עבודותיו מן ה"פילדלפיה אינקוויירר", שנקרא "ארץ הענקים", וקובץ של טוריו מן ה"לוס אנג'לס טיימס" בשם "חלומות ומזימות".

סדרת הטורים של לופז על הקשר יוצא-הדופן שלו עם הצ'לן הסכיזופרני נתניאל אנתוני איירס הייתה לספר רב-מכר בשם "הסולן", שהיווה השראה לסרט באותו שם, עם רוברט דאוני ג'וניור בתפקיד לופז. לופז התראיין בסרט התיעודי "Skid Row" מ-2007.

הקשר של איירס ולופז הוצג בהבלטה גם בפרק של התוכנית 60 דקות מן ה-22 במרץ 2009.

באוקטובר 2010 הזמינה פרקליטת העיר לוס אנג'לס, כרמן טרוטאניץ', את לופז להשתתף במבחן נהיגה תחת השפעת מריחואנה. מטרת המחקר הזה הייתה למדוד את ההשלכות האפשרויות של הצעת חוק קליפורניה 19 (2010).

## פרסים ואותות הוקרה
לופז זכה במספר רב של פרסי עיתונות אמריקאיים, בהם פרסי ה. ל. מנקן וארני פייל, והיה ברשימת המועמדים הסופיים לפרס פוליצר על טורים בנושא הטיפול בקשישים ובריאותו המתערערת של אביו.

בשנת 2008 קיבל לופז את פרס הנשיא ממועדון העיתונות של לוס אנג'לס בחגיגת היובל להענקת פרסי העיתונות של דרום קליפורניה.

ספרו, "הסולן", זכה בפרס PEN של ארצות הברית לספרות לא-בדיונית.

לופז זכה גם בשלושה פרסי אמי לחדשות מקומיות וחלק בפרס קולומביה דופונט על דיווח על נושאים עירוניים ברשת הטלוויזיה KCET בלוס אנ'לס.
 
ב-29 באפריל 2011 קיבל לופז תואר דוקטור לשם כבוד מן האלמה מאטר שלו, אוניברסיטת סן חוזה.

## קישורים חיצוניים


*Steve Lopez biography via ''Los Angeles Times''


## הערות שוליים

קטגוריה:אמריקאים שנולדו ב-1953
קטגוריה:עיתונאים אמריקאים
קטגוריה:סופרים אמריקאים
קטגוריה:בוגרי אוניברסיטת המדינה של קליפורניה בסן חוזה
The Trees They Grow So High

***The Trees They Grow So High*** (בעברית: **הַעֵצִים הֵם צוֹמְחִים כָּל כָּךְ גָּבוֹהַּ**) הוא אלבום הבכורה של הזמרת-יוצרת האנגלייה שרה ברייטמן. האלבום יצא לאור ב-28 בדצמבר 1988, בהוצאת חברת התקליטים EMI רקורדס. האלבום ידוע גם בשם, *Early One Morning*, בו הופץ בחלק מרחבי העולם. הוא הופק על ידי ג'ון פרייזר.

כמה עשורים לאחר יציאתו, הגיע האלבום למקום ה-135 במצעד האלבומים שביפן.

## רקע והוצאה
האלבום הופק על ידי ג'ון פרייזר. חלק מהשירים אשר נכללים ב-*The Trees They Grow So High* הם שירים ידועים אותם ביצעה שרה ברייטמן מחדש, כדוגמת השירים: "Early One Morning", "", "" ו-"The Ash Grove". הביצועים זכו לביקורות חיוביות מטעם מבקרי המוזיקה.

האלבום מורכב משירי עם אירופאים. כמו כן, העיבודים באלבום נעשו על ידי בנג'מין בריטן (פסנתר) וג'פרי פרסונס.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי בכורה מ-1988
קטגוריה:אלבומי שרה ברייטמן
קטגוריה:אלבומים באנגלית
קטגוריה:אלבומים בצרפתית
קטגוריה:אלבומי חברת EMI רקורדס
הספקטייטור

**הספקטייטור** (באנגלית: **The Spectator'')**'' הוא מגזין בריטי שבועי שעוסק בפוליטיקה, בתרבות ובאקטואליה. המגזין יצא לאור לראשונה ביולי 1828, מה שהופך אותו למגזין הכי ותיק בעולם שעדיין יוצא לאור. הוא נמצא בבעלות דייוויד ופרדריק ברקלי, המחזיקים גם בדיילי טלגרף באמצעות Press Holdings. השקפת העריכה שלו תומכת בדרך כלל במפלגה השמרנית, אם כי יש לו כמה תורמים קבועים שאינם מתאימים להגדרה זו, ובהם פרנק פילד, רוד לידל ומרטין ברייט. במגזין יש גם סקירות של ספרים ושל מוזיקה ואופרה וכן ביקורות קולנוע וטלוויזיה.

תפקיד העריכה בספקטייטור היה לעיתים קרובות שלב בדרך למינוי חשוב במפלגה השמרנית בממלכה המאוחדת. בעורכי המגזין לשעבר אפשר למנות את בוריס ג'ונסון (1999–2005) וחברי קבינט אחרים לשעבר כמו איאן מקלאוד, איאן גילמור ונייג'ל לוסון.

בשלהי 2008 הושק הספקטייטור אוסטרליה. הוא כולל 12 עמודים של "תוכן אוסטרלי ייחודי" (כולל דף מערכת נפרד) נוסף על התוכן המלא של המהדורה הבריטית. מספר הקוראים של הספקטייטור אוסטרליה נחשף באמצעות תיק בבית משפט והוא עומד על 3,000.

בתחילת 2018 הושק הספקטייטור ארצות הברית כאתר אינטרנט.

## קישורים חיצוניים

* 

## הערות שוליים

קטגוריה:שבועונים
קטגוריה:הממלכה המאוחדת: כתבי עת
קטגוריה:קצרמר תקשורת
אות'ריאדיס

**אות'ריאדיס** היה החייל הספרטני האחרון מבין 300 לוחמים ספרטנים ששרד את קרב 300 האלופים. הוא התבייש כל כך בעובדה ששרד את הקרב הקשה בעוד כל מפקדיו ועמיתיו מתו עד שהחליט להתאבד בשדה הקרב.

## ביוגרפיה
הספרטנים ותושבי ארגוס נלחמו על שליטתם באזור טיראה. במקום לשלוח את כל כוחותיהם הצבאיים לשדה הקרב, הוחלט שכל צד ישלח 300 מלוחמיו הטובים ביותר בלבד והקבוצה שתנצח תכריע את הכף. אות'ריאדיס היה אחד מבין 300 לוחמים שנבחרו להילחם בקרב כנגד 300 לוחמי ארגוס. כדי שהקרב יהיה הוגן, נקבע שצבאות שתי הערים יצאו מן השטח לפני תחילת הקרב כך שלא יהיו בו חיילים נוספים מעבר למספר שנקבע.

הקבוצות הלוחמות היו זהות כמעט לחלוטין בכוחן, בסוף הקרב מתוך 600 לוחמים רק שלושה לוחמים שרדו את היריבות. מצד הספרטנים השורד היחיד היה אות'ריאדיס ומצד ארגוס היו שני שורדים, אלקנור וכרומיוס. עם סיום קרב, החיילים מטעם ארגוס חזרו לעירם כדי לספר על ניצחונם בקרב. אות'ריאדיס המשיך לפעול לפי הנוהל הספרטני, נשאר בשטח הקרב והתחיל לבזוז את גופות חיילי ארגוס.

ביום שלמחרת, מפקדי הצבאות הגיעו לאזור המאבק כדי לברר מי מהם ניצח. כל צד טען לניצחונו: מפקדי ארגוס טענו שהם ניצחו כי יותר לוחמים מהצד שלהם שרדו ואילו הספרטים טענו שהם ניצחו כי חיילי ארגוס נסוגו משדה הקרב. הוויכוח הוביל למאבק כוחני נוסף שבו ניצחו הספרטנים. אות'ריאדיס, שהתבייש לחזור לספרטה כחייל היחיד ששרד קרב בו נהרגו 299 איש החליט להתאבד.

## קישורים חיצוניים

## הערות שוליים

קטגוריה:ניצולים יחידים מאסונות
קטגוריה:ספרטנים מן העת העתיקה
ארץ-הגבעות של שלזוויג-הולשטיין

ממוזער|חלוקה לאזורים בשלזוויג-הולשטיין
ממוזער|ימין|מבט מגבעת בונגסבורג על ארץ-הגבעות
**ארץ-הגבעות של שלזוויג-הולשטיין** (בגרמנית: **Schleswig-Holsteinisches Hügelland**) היא אחת משלוש תצורות נוף במדינת שלזוויג-הולשטיין שבגרמניה, לצד ביצת העשב לחוף הים הצפוני והגסט (Geest) בפנים המדינה. ארץ-הגבעות מתאפיינת בגבעות נמוכות, באגמים רבים, בלשונות-ים, ובמורנות צעירות (15 עד 20 אלף שנים לפני זמננו). ערים ידועות באזור זה הן ליבק, קיל ופלנסבורג. הנקודה הגבוהה ביותר בארץ-הגבעות היא גבעת בונגסברג (Bungsberg) בשווייץ ההולשטיינית, שגובהה 167 מטרים מעל פני הים, ובה שוכנת גם מעלית הסקי היחידה במדינה.

ארץ-הגבעות של שלזוויג-הולשטיין מורכבת מתתי-האזורים הבאים:
*אנגליה 
*שוונזן 
*גבעות היטן 
*היער הדני 
*ואגריה  ובכללה שווייץ ההולשטיינית
*אגמי לאונבורג 
## קישורים חיצוניים

## ביאורים

קטגוריה:שלזוויג-הולשטיין: גאוגרפיה
קטגוריה:גרמניה: אזורים
הר כפתור

[שמאל|ממוזער|300px|הרי כפתור ב[עמק מוניומנט באריזונה]]
[שמאל|ממוזער|300px|[מגדל השטן בוויומינג]]
בגאומורפולוגיה **הר כפתור** (באנגלית: **Butte**) הוא גבעה מבודדת שמדרונותיה תלולים, ולעיתים קרובות אנכיים, שפסגתה קטנה ושטוחה יחסית. הרי כפתור הם תצורות נוף קטנות יותר מהרי שולחן או רמות. במערב ארצות הברית, כולל בדרום-מערב ארצות הברית מכונה תצורת נוף זו ביוט (butte), מילה שמקורה בצרפתית שפירושה "הר קטן", כשהר שולחן, תצורת הנוף הגדולה יותר, מכונה "מסה" (mesa, שולחן בספרדית). בשל הצורות הייחודיות שלהם, הרי כפתור הם לעיתים קרובות ציוני דרך במישורים ובאזורים הרריים. בהבחנה בין הר כפתור להר שולחן, משתמשים הגאוגרפים בכלל אצבע. רוחב הפסגה של הר שולחן גדול יותר מגובהו, ואילו רוחב פסגת הר כפתור קטן מגובהו.

## הרי כפתור בולטים
הרי הכפתור המכונים "וסט מיטן ביוט" ו"איסט מיטן ביוט" (West and East Mitten Buttes, הרי כפתור הכפפה המערבי והמזרחי) בעמק מונומנט באריזונה הם שניים בין הרי הכפתור המיוחדים והידועים. עמק מונומנט והרי הכפפות שימשו רקע לסצנות לסרטי מערבונים, כולל שבעה סרטים שבוימו על ידי ג'ון פורד. מגדל השטן בצפון-מזרח ויומינג הוא הר כפתור לקוליתי הבנוי מסלע יסוד ולא מאבן חול, אבן גיר או סלעי משקע  אחרים.

## היווצרות
הרי כפתור נוצרים בתהליכי בליה וסחיפה כאשר סלע חיפוי קשה שוכב על שכבה של סלע עמיד פחות שבסופו של דבר נסחף. הסלע הקשה יותר על פסגת הר הכפתור עמיד בפני סחיפה. סלע החיפוי מספק הגנה לסלע העמיד פחות שמתחתיו משחיקה של הרוח שהותיר אותו זקוף בדד. ככל שהפסגה נסחפת על ידי סחיפה ובליה, החומר העודף הנופל מוסיף לדרדרת שסביב הבסיס. בקנה מידה קטן בהרבה יוצר תהליך זה את העמודונים (Hoodoo) שפרסמו את הפארק הלאומי ברייס קניון.

## גלריה


קובץ:Butte pdphoto roadtrip 24 bg 021604.jpg|קורטהאוז ביוט (Courthouse Butte) סמוך לסדונה באריזונה
קובץ:Вид на крепость Качахакаберд4.JPG|מבצר קלסי, נפת חוג'אלי בנגורנו קרבאך
קובץ:Pawnee Buttes2010.jpg|הרי הכפתור פוני (Pawnee Buttes), קולורדו
קובץ:Algérie 2009.jpg|מחוז טמנרסט (تمنراست) באלג'יריה
קובץ:Mount Sofhe in Esfahan.JPG|הר סופהי סמוך לאספהאן באיראן


## קישורים חיצוניים

* 

## הערות שוליים

קטגוריה:צורות נוף